Illum, il-Kummissjoni Ewropea ħabbret ir-rebbieħa tal-edizzjoni tal-2021 tal-Premjijiet REGIOSTARS li jippremjaw l-aħjar proġetti tal-politika ta' koeżjoni fl-UE kollha. Il-kompetizzjoni REGIOSTARS ta' din is-sena rċeviet għadd rekord ta' 214-il applikazzjoni u 14 156 persuna vvutaw fil-kategorija tal-għażla pubblika. Il-Kummissarju għall-Koeżjoni u r-Riformi, Elisa Ferreira, ikkummentat: “Nifraħ bil-qalb lill-10 rebbieħa tal-proġetti tal-politika ta' Koeżjoni tal-UE tal-2021. Dawn huma mudelli għal kull min jixtieq itejjeb il-ħajja tan-nies bl-użu tal-fondi tal-UE. Nittama li jispiraw lil ħafna oħrajn madwar il-kontinent. Li hu żgur hu li bir-REGIOSTARS tgħallimna li l-eċċellenza u l-innovazzjoni jinsabu kullimkien fl-Ewropa. Trid biss tfittixhom u tenfasizzahom kif jistħoqqilhom. Aħna se nkomplu nfittxuhom u se nkomplu nappoġġawhom.” Il-premjijiet ikopru ħames kategoriji u premju tal-għażla pubblika: Sfond Il-premjijiet REGIOSTARS huma l-kompetizzjoni annwali organizzata mill-Kummissjoni mill-2008 'il quddiem: hija saret it-tikketta ta' eċċellenza tal-Ewropa għall-proġetti ffinanzjati mill-UE skont il-politika ta' Koeżjoni li juru approċċi innovattivi u inklużivi għall-iżvilupp reġjonali. Kull sena mijiet ta' proġetti jikkompetu f'ħames kategoriji: “Ewropa Intelliġenti”, “Ewropa Ekoloġika”, “Ewropa Ġusta”, “Ewropa Urbana”, u s-suġġett tas-sena. Il-pubbliku jista' jipparteċipa billi jivvota għall-proġett favorit tiegħu fost il-finalisti kollha għall-premju tal-għażla pubblika. Billi sabu soluzzjonijiet għal sfidi komuni u sfruttaw l-akbar opportunitajiet, ir-REGIOSTARS ispiraw lir-reġjuni iwettqu politika ta' Koeżjoni tal-UE li tħalli impatt dejjem akbar. Għal aktar informazzjoni Premjijiet REGIOSTARS Il-Finalisti tar-REGIOSTARS 2021